Jedyn kamrat1, kery2 sie przekludziōł3 do Tajlandii, ôzprawioł4 mi jakiś czołs5 tymu ô recepcie6 na krewetki ze mango. Do tamtego żech jeszcze niy prziszoł7, ale mie to zainspirowało do blank8 inkszego9 receptu na kurczaka. A że mi sie we gowie fajnie połōnczōł10 smak mango ze bananym, to żech to tak tyż napoczōn11 rychtować12.
Co potrza?
1,5 kg kurczaka (filety ze piersi abo podudzi)
10-15 dkg wyndzōnki13
2 cebule
0,5 litra wywaru ze grincojgu (warzyw)
1 wiynksze mango (moge być nawet trocha twardsze)
3-4 banany
0,5 szklōnki biołego wytrawnego wina
łeżka masła klarowanego
3 łeżki oliwy
1 łeżeczka kurkumy
1 łeżeczka mielōnych nasiōn kolyndry
ździebko14 chili
pokrajano kolyndra i natka pietruszki do posucia15 po wiyrchu
Na maśle i oliwie we jakim wiynkszym16 gorku zeszklijcie cebula. Wyndzōnka podpiyccie na patelni i potyn dociepcie17 do cebuli w gorku, wlyjcie18 wywar i wciepcie prziprawy. To niech sie na małym ôgniu terozki trocha pobluko19, a my na patelni bierymy sie za przipiykanie pokrōnego na wiynksze kōnski20 kurczaka. Rōbcie to nojlepi na suchyj patelni, to niy bydzie Wōm tak po całyj kuchni pyrskać21 tym fetym22. Jak już cały kurczak bydzie23 przipieczōny i wymiyszany ze resztōm składnikōw, to przikryjcie tyn gornek deklym24 i niech to sie aby ze pó25 godziny powarzi. Bez tyn czas pokrejcie26 mango i banana na mańsze27 kōnski, a potyn dociepcie do gorka, kaj28 już czeko reszta składnikōw. Terozki niech sie to jeszcze ze 15 minut pobluko i już mōmy te nasze eksperymyntalne danie fertich29. Dosmakujcie sie je jeszcze, mogecie tyż zagyńścić ta zōłza mōnkōm (pryndzyj rozfyrlanōm30 we zimnyj wodzie). Jak już nasza kura bamango bydzie na talyrzu, to jōm jeszcze posujcie po wiyrchu pokrōnōm natkōm pietruszki i kolyndrōm. Smacznego 🙂
1znajomy
2który
3przeprowadził, ō- samogłoska w wymowie między o i u
4opowiadał, ô= ło
5czas
6przepisie
7doszedłem
8całkiem
9innego
10połączył
11zacząłem
12przygotowywać
13boczku wędzonego
14szczyptę
15posypania
16większy
17dorzućcie
18wlejcie
19pobulgocze
20kawałki
21pryskać
22tłuszczem
23będzie
24pokrywką
25pół
26pokrójcie
27mniejsze
28gdzie
29gotowe
30rozmieszaną
szl_Latn szl_Latn szl_Latn szl_Latn lua_Latn pol_Latn szl_Latn min_Latn pol_Latn szl_Latn pol_Latn szl_Latn szl_Latn cjk_Latn szl_Latn szl_Latn pol_Latn pol_Latn pol_Latn scn_Latn szl_Latn pol_Latn szl_Latn pol_Latn pol_Latn pol_Latn szl_Latn pol_Latn pol_Latn szl_Latn ron_Latn pol_Latn srd_Latn pol_Latn srd_Latn pol_Latn pol_Latn pol_Latn pol_Latn pol_Latn pol_Latn bos_Latn pol_Latn pol_Latn pol_Latn pol_Latn